S-170/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 6. mars sl., á hendur E-kk-þgf E-kk-þgf S-kk-þgf, „fyrir eftirtalin hegningarlagabrot í Reykjavík á árinu 2012, nema annað sé tekið fram:

I.

Þjófnað, með því að hafa, aðfaranótt föstudagsins 30. desember 2011 í verslun Hagkaups við Skeifuna 15, stolið pakka af hreindýrakjöti og pakka af sveitapaté, samtals að verðmæti kr. 6.809.

Telst brot þetta varða við 244. gr. almennra hegningarlaga nr. 19/1940.

II.

Gripdeild, með því að hafa, föstudaginn 6. janúar í verslun Krónunnar við Rofabæ 39, tekið lambalæri og ostakörfu, samtals að verðmæti kr. 7.040, og gengið með vörurnar út úr versluninni án þess að greiða fyrir þær.

Telst brot þetta varða við 245. gr. almennra hegningarlaga nr. 19/1940.

III.

Fjársvik, með því að hafa, föstudaginn 6. janúar í verslun Krónunnar við Bíldshöfða 20, blekkt starfsfólk verslunarinnar, með því að taka tvær bækur inni í versluninni, samtals að verðmæti kr. 6.880, og framvísað vörunum við afgreiðslukassa með þeirri skýringu að hann væri að skila framangreindum vörum og með því svikið út tvær inneignarnótur að sömu fjárhæð

Telst brot þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

1. Vegna ákæruliðar II. gerir H-kk-nf B-kk-nf, f.h. Kaupáss hf., kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 9.539, auk vaxta skv. 8. gr. laga um vexti og verðtryggingu nr. 38/2001 frá 6. janúar 2012 til 13. janúar 2012 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 13. janúar 2012 til greiðsludags.

2. Vegna ákæruliðar III. gerir H-kk-nf B-kk-nf, f.h. Kaupáss hf., kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 6.880, auk vaxta skv. 8. gr. laga um vexti og verðtryggingu nr. 38/2001 frá 6. janúar 2012 til 12. janúar 2012 en síðan dráttarvaxta skv. 9. gr., sbr. 1. mgr. 6. gr., sömu laga að liðnum mánuði frá 12. janúar 2012 til greiðsludags.“

Þá var mál einnig höfðað og sameinað þessu, með ákæru dags. 19. mars sl., „fyrir tilraun til þjófnaðar, með því að hafa, föstudaginn 3. febrúar 2012 í verslun Eymundssonar við Austurstræti 18 í Reykjavík, tekið þrjá dvd diska, samtals að óþekktu verðmæti, stungið þeim innanklæða og síðan gert tilraun til að yfirgefa verslunina en starfsmaður verslunarinnar stöðvaði ákærða við útgang verslunarinnar.

Telst brot þetta varða við 244. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 3 mánaða skilorðsbundið fangelsi 2006 fyrir þjófnað. Hann var dæmdur í 30 daga fangelsi 2009 og var sú refsing skilorðsbundin í 3 ár. Þá var hann dæmdur í 90 daga fangelsi 14. janúar 2011 ölvunarakstur og þjófnað. Refsing ákærða nú verður ákveðin með hliðsjón af 77. gr. almennra hegningarlaga og er hún hæfileg 2 mánaða fangelsi. Þá greiði ákærði málsvarnarþóknun verjanda síns, S-kk-ef K-kk-ef K-kk-ef, 50.200 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf E-kk-nf S-kk-nf, sæti fangelsi í 2 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 50.200 krónur.

A-kk-nf Í-kk-nf